เกียรตินาคินรุกฝาก เจาะมนุษย์เงินเดือน
เกียรตินาคินจับเงินฝากออมทรัพย์คู่ลงทุนเจาะมนุษย์เงินเดือน
19 พ.ค. 2558

เกียรตินาคินจับเงินฝากออมทรัพย์คู่ลงทุนเจาะมนุษย์เงินเดือน
นายอภินันท์ เกลียวปฏินนท์ กรรมการผู้จัดการใหญ่และประธานธุรกิจธนาคารพาณิชย์ ธนาคารเกียรตินาคิน เปิดเผยว่า ปีนี้ธนาคารมีแผนที่จะขยายบัญชีเงินฝากที่พ่วงกับการลงทุนในกองทุนรวมต่างๆ โดยตั้งเป้าวงเงินฝากประเภทนี้ทั้งปีที่ 4,000-5,000 ล้านบาท 
ทั้งนี้ ธนาคารได้ออกผลิตภัณฑ์เคเค สมาร์ท อินเวสต์ ซึ่งเป็นบัญชีออมทรัพย์คู่การลงทุน เจาะกลุ่มมนุษย์เงินเดือนที่สนใจการวางแผนทางการเงินเพื่อหาผลตอบแทนที่สูงกว่าเงินฝาก โดยลูกค้าเป็นผู้กำหนดวงเงินคงเหลือในบัญชีสูงสุดและต่ำสุดเอง หากมีเงินในบัญชีมากกว่าวงเงินที่กำหนด จะมีการนำเงินส่วนเกินไปลงทุนในกองทุนตราสารหนี้โดยอัตโนมัติ
นอกจากนี้ จะขยายบัญชีเงินฝากที่พ่วงกับกองทุนลักษณะนี้เพิ่มเติม เช่น กองทุนรวมหุ้นระยะยาว (แอลทีเอฟ) และกองทุนรวมเพื่อการเลี้ยงชีพ (อาร์เอ็มเอฟ) เป็นต้น